**ტენდერი ქაღალდის დამსხმელი ყუთის შესყიდვაზე**

**USAID-ის პროგრამის ნარჩენების მართვის ტექნოლოგია რეგიონებში (ფაზა II) ფარგლებში, რომელსაც ახორციელებს CENN**

USAID/WMTR II პროგრამა Waste Management Technology in Regions (WMTR II) აცხადებს ტენდერს კომპანიებისათვის, რომლებიც ახორციელებენ ქვემოთ მითითებული საწარმოო ხაზისათვის საჭირო ახალი დანადგარების მიწოდებას, ტრანსპორტირებასა და მონტაჟს.

**პროგრამის შესახებ:**

„ნარჩენების მართვის ტექნოლოგია რეგიონებში, ფაზა II“ (WMTR II), USAID-ის მიერ დაფინანსებული პროგრამაა, რომელსაც ახორციელებს CENN. პროგრამა ხელს უწყობს საქართველოს მთავრობას ნარჩენების მართვის სექტორის მოდერნიზებაში და მხარს უჭერს მდგრად განვითარებასა და ინკლუზიურ ეკონომიკურ ზრდას, უზრუნველყოფს ნარჩენების ისეთ მართვას, რომელიც მინიმუმამდე დაიყვანს ნარჩენების მიერ ადამიანის ჯანმრთელობასა და ბუნებრივ რესურსებზე მიყენებულ ზიანს.

USAID/WMTR II მუშაობს კახეთისა და შიდა ქართლის რეგიონებში, აჭარის ა.რ.–სა  და ქალაქ თბილისში. პროგრამა ხელს უწყობს ინოვაციური მიდგომების დანერგვას, ახალი ტექნოლოგიების გამოყენებას და ძლიერი თანამშრომლობის ჩამოყალიბებას რათა მიაღწიოს, შეინარჩუნოს და გააფართოოს დასახული ამოცანები და გადაჭრას მდგრადი განვითარების გამოწვევები.

პროგრამა მოიცავს ოთხ ძირითად მიმართულებას:

* ნარჩენების ინტეგრირებული მართვის სისტემის განხორციელება;
* ნარჩენების გადამამუშავებელი კერძო სექტორის გაძლიერება;
* გარემოს დაბინძურებისათვის ჯარიმების სისტემის და ნარჩენების მართვის სატარიფო პოლიტიკის გაუმჯობესება;
* საზოგადოების ცნობიერების ამაღლება.

**ტენდერის მიზანი:**

ტენდერის მიზანია ქაღალდის გადამამუშავებელი კომპანიისათვის **ქაღალდის მასის დამსხმელი ყუთის** შესყიდვა, ტრანსპორტირება და მონტაჟი. დანადგარების შესახებ მოკლე ინფორმაცია და მახასიათებლები მოცემულია ქვემოთ:

ქაღალდის მასის დამსხმელი ყუთი კომპანიას დაეხმარება ბადეზე თანაბრად გაანაწილოს ქაღალდის მასა, რაც უზრუნველყოფს სასურველი სიმკვრივის ქაღალდის წარმოებას, გადამამუშავებელი ხაზის წარმადობის გაზრდას და პროდუქციის ხარისხის გაუმჯობესებას, შემდეგი სპეციფიკაციების მიხედვით:

ქაღალდის მასის დამსხმელი ყუთის სპეციფიკაცია:

* ქაღალდის მასის დამსხმელ ყუთს უნდა შეეძლოს ქაღალდის მასის კონტროლი 17-დან 40 გ/მ2-მდე;
* ყუთის შიდა ზედაპირი უნდა იყოს იდეალურად სწორი და პრიალა;
* ყუთი უნდა ანაწილებდეს ქაღალდის მასას თანაბრად, მთელ საწარმოო ხაზზე;
* დამსხმელი ყუთი ავტომატურად უნდა ინარჩუნებდეს მასის დონეს ყუთში;
* დამსხმელი ყუთი აღჭურვილი უნდა იყოს დახურული ტიპის საჰაერო ბალიშით;

წარმადობა:

* ყუთის მუშაობის სიჩქარე უნდა იყოს 400 მ/წუთში;
* უნდა შეეძლოს თვეში 90 – 100 ტონა მუყაოს გადამუშავება;
* უნდა შეეძლოს თვეში 120 – 140 ტონა ოფსეტური ქაღალდის გადამუშავება;

ყუთის მისაღები ზომა:

* სიგრძე - 3.1 მეტრი;
* სიგანე 2.82 მეტრი;
* სიმაღლე - 3.11 მეტრი.

**ტენდერში მონაწილეობა:**

დაინტერესებულმა კომპანიებმა უნდა წარმოადგინონ შემოთავაზებები შემდეგ ელექტრონულ მისამართზე: shorena.ebanoidze@cenn.org ერთ ფაილად (pdf ფორმატში) არაუგვიანეს 2019 წლის 19 თებერვლის 18:00 საათისა.

შემოთავაზება უნდა მოიცავდეს შემდეგ ინფორმაციას:

* კომპანიის სახელწოდება, მისამართი, საკონტაქტო პირი და ტელეფონი;
* შესაბამისი კუთხით მუშაობის გამოცდილების დამადასტურებელი დოკუმენტაცია;
* კომპანიის რეგისტრაციის სერტიფიკატის ასლი;
* მომსახურების ფასი დეტალურად აშშ დოლარში;
* დანადგარების მიწოდებისათვის საჭირო დრო;
* დანადგარების ტრანსპორტირებისათვის საჭირო დრო;
* დანადგარების ინსტალაციისათვის საჭირო დრო.
* საგარანტიო ვადა და პირობები.

არასრულყოფილად წარმოდგენილი დოკუმენტაციის შემთხვევაში თქვენი შემოთავაზება არ განიხილება.

**სატენდერო განაცხადი შეფასდება შემდეგი კრიტერიუმებით:**

* დანადგარების შესყიდვის, ტრანსპორტირების და ინსტალაციის ღირებულება.
* დანადგარების საგარანტიო ვადა და პირობები, ასევე საგარანტიო ვადის გასვლის შემდგომი მომსახურების პირობები.
* დანადგარების მოწოდების, ტრანსპორტირებისა და ინსტალაციის დრო.